
Datganiad AI
Dydw i ddim wedi defnyddio AI yn y darn hyn o waith.

	Amcan
	Camau Gweithredu
(Beth sydd angen i mi wneud i gyflawni’r amcan hyn?)
	Adnoddau 
(Pa gefnogaeth ac adnoddau sydd angen arnai i gyflawni’r amcan hyn?)
	Dyddiad Targed
(Dyddiad targed ar gyfer cyflawni’r amcan hyn)
	Meini Prawf Llwyddiant
(Sut byddaf yn gwybod fy mod wedi cyflawni’r nod hwn, sut byddaf yn adolygu hyn)


	 1.  Blaenoriaethu creu bywyd mwy cytbwys. 
	I gyflawni’r amcan hyn, byddaf yn canolbwyntio ar ddwy amcan sef gwella fy rheoli amser ac iechyd a lles. Er mwyn gwella fy sgiliau rheoli amser byddaf yn creu amserlen wythnosol sydd yn cydbwyso fy ngwaith Prifysgol, gwaith, ymarfer corff ac amser cymdeithasu. I wella fy iechyd a lles byddaf yn gwneud ymarfer corff yn aml  ac yn blaenoriaethu cwsg gan ddefnyddio fy ffôn symudol llai cyn mynd i’r gwely. 
	Er mwyn creu amserlen wythnosol, bydd angen i mi gael dyddiadur neu calendr. Bydd hyn yn effeithiol oherwydd byddaf yn gallu ei ddiweddaru pob wythnos. Neu byddaf yn gallu defnyddio cynllunwyr digidol fel ‘Google Calendar’ er mwyn cael negeseuon i atgoffa.
Er mwyn blaenoriaethu iechyd a lles, byddaf yn gallu defnyddio apiau ‘mindfulness’ fel ‘Headspace’. Hefyd mae yna llawer o gampfeydd yn fy ardal, ble byddaf yn gallu gwneud ymarfer corff i wella fy iechyd. 
	Mai 2027
	Wrth gyflawni’r amcan hyn byddaf yn cwrdd â therfynau amser heb straen a chynnal cwsg cyson. Oherwydd hyn byddaf yn teimlo’n egnïol, wedi ffocysu ac yn creu sefydlogrwydd emosiynol. 
Byddaf yn gwybod fy mod i wedi cyflawni fy amcan oherwydd byddaf yn teimlo’n cynhyrchiol, iach, ac yn lwyddiannus yn academaidd heb yn teimlo’n llethu.  






Cynllun Datblygiad Proffesiynol Parhaus
	2. Cael mynediad a chwblhau rhaglen PGCE yn llwyddiannus i ddod yn athro cymwysedig.
	Er mwyn cyrraedd y targed hyn, mae angen i mi cwblhau a phasio y gradd dwi’n gwneud y nawr.
Hefyd byddaf yn gwirfoddoli neu weithio fel cynorthwyydd addysgu er mwyn datblygu fy mhrofiad ac i ymgyfarwyddo fy hun mewn lleoliad addysgol a phroffesiynol. Wrth wneud hyn, byddaf yn gallu ysgrifennu datganiad personol cryf er mwyn cael mynediad i’r rhaglen. 
	Mae yna llawer o adnoddau i gefnogi’r amcan hyn. Er enghraifft, mae yna llawer o asiantaethau addysg lleol fel ‘Dosbarth’ sydd yn gallu fy nghefnogi i drwy gydol y proses mynediad a thrwy gydol y rhaglen. 
Mae yna wefannau sydd yn gallu helpu efo fy mynediad fel UCAS ac hefyd mae yna gwasanaethau gyrfaoedd sydd yn cael i redeg gan y prifysgol.   
	2028
	Wrth i mi ddilyn fy nghamau gweithredu, mi fyddaf yn cael i dderbyn i raglen PGCE gyda pharatoad digonol, profiad, hyder i lwyddo a gweithio mewn lleoliad addysgiadol.  

	3. I ddefnyddio technegau ymarfer myfyriol i’m helpu i ddatblygu fel ymarferydd
	Cadw dyddlyfr adfyfyriol dyddiol neu wythnosol ar ôl sesiynau gyda phlant i wella fy ngallu i fyfyrio’n feirniadol ar fy ymarfer fy hun.

Rhannu myfyrdodau a chael adborth gan gyfoedion trwy ymuno â grŵp myfyrio cymheiriaid neu sefydlu sesiynau goruchwylio rheolaidd.
	Er mwyn cyflawni’r cam gweithredu cyntaf, mi fyddaf yn gallu defnyddio templed dyddlyfr digidol fel ‘OneNote’ neu ‘Google Docs’.

I’r cam arall mi fyddaf yn gallu gwario amser mewn cyfarfodydd tîm, mentora cymheiriaid, neu gefnogaeth gan uwch ymarferydd. 
	Presennol- 
	Wrth gyflawni’r amcan hyn mi fyddaf yn sylwi cofnodion cyson. Bydd hyn yn dangos dyfnder cynyddol o fyfyrio, gan gynnwys nodi meysydd i wella a meysydd cryfder. 

Tystiolaeth o nodau a osodwyd ac a ddilynwyd, gyda chanlyniadau'n cael eu hadolygu'n rheolaidd.



	Beth yw myfyrio ac ymarfer myfyriol?Ymarfer Myfyriol

Yn ôl Hargreaves a Page (2018), ymarfer myfyriol yw’r proses o feddwl yn feirniadol am eich profiadau, gweithredoedd ac weithiau eich phenderfyniadau. Mae ymarfer myfyriol yn defnyddiol iawn yn y sector addysg a gofal, gan ei fod yn gwerthfawrogi gwelliant parhaus a hunanymwybyddiaeth (Thompson, 2021). Credwyd Hargreaves a Page (2028), bod yna dair elfen allweddol o ymarfer myfyriol, sef hunan ymwybyddiaeth, dadansoddi beirniadol a dysgu. Er enghraifft, er mwyn myfyrio mae angen deall eich meddyliau, ymddygiadau a theimladau oherwydd mae’n dangos sut maen nhw’n dylanwadu ar eich gweithredoedd a’ch penderfyniadau (Brock, 2015). Yn ôl Hargreaves a Page (2018), mae dadansoddiad beirniadol yn rhan enfawr o ymarfer myfyriol, oherwydd trwy myfyrio mae pobl yn cwestiynu tybiaethau, ystyried dewisiadau eraill, a gwerthuso canlyniadau. Yn olaf, credwyd Hargreaves a Page (2018) bod dysgu wrth profiadau yn arwyddocaol iawn ar gyfer ymarfer myfyriol, oherwydd mae’n nodi gwersi a ddysgwyd a chael cipolwg ar yr hyn a weithiodd yn dda a'r hyn y gellid ei wella. Yn ôl Thompson (2021), mae ymarfer myfyriol yn cynnwys bod yn onest â’ch hunain am weithredoedd gan gynnwys camgymeriadau, heb deimlo’n amddiffynnol nac yn gwadu.  
	Pam mae ymarfer myfyriol yn bwysig i ymarfer Blynyddoedd Cynnar?
Credwyd Paige-Smith a Craft (2011), mae ymarfer myfyriol yn hynod o bwysig wrth weithio yn y sector Blynyddoedd Cynnar. Yn ôl Paige-Smith a Craft (2011), mae yna nifer fawr o ffactorau ynghylch â pham mae ymarfer myfyriol yn bwysig, un ohonom yw ei fid yn wella ymarfer a chanlyniadau. Mae myfyrio ar beth sydd yn gweithio’n dda a beth sydd ddim yn helpu i fireinio eich dulliau. Mae hyn yn bwysig oherwydd mae’n arwain tuag at gefnogaeth well ar gyfer dysgu a datblygiad pob plentyn (Thompson, 2021). Ffactor arall sydd yn dangos y pwysigrwydd o fyfyrio, yw ei fod yn hyrwyddo twf proffesiynol. Mae hyn yn helpu ymarferwyr i ddod i adnabod meysydd i wella a gosod targed am y dyfodol (Paige-Smith a Craft, 2011). Mae hyn yn bwysig oherwydd mae’n annog dysgu parhaus ac i ddatblygu sgiliau fel cyfathrebu neu rheoli amser. Hefyd credwyd Thompson (2021), bod ymarfer myfyrio yn gwella perthynas gyda plant a theuluoedd gan ei fod yn annog empathi a dealltwriaeth. Mae hyn yn bwysig oherwydd mae’n gallu adeiladu ymddiried a pherthnasau cryf gyda teuluoedd trwy cyfathrebu yn feddylgar ac yn onest (Thompson, 2021).  

	Theori Ymarfer Myfyriol:
Dywedodd Dewey (1933), bod myfyrio yn proses rhesymegol a phwrpasol defnyddiwyd i ddatrys amheuaeth ac ansicrwydd. Credwyd bod dysgu yn dod o brofiadau, ond yn unig pryd mae ymarferwyr yn feddwl yn gritigol am y profiadau. Cytunwyd Hallet (2013) efo Dewey (1933), wrth ddweud mae myfyrio yn weithredol a pharhaus wrth fod yn rhoi ystyriaeth ofalus o gredoau neu arferion eraill. Yn ôl Johnston et al. (2018), roedd gwaith Dewey (1933) wedi gosod sylfaen ar gyfer dysgu trwy brofiad gan, ei fod yn bwysleisio meddwl critigol a datblygiad proffesiynol. Yn nes ymlaen, adeiladodd Schön (1983) ar syniadau Dewey (1933) a'u cymhwyso'n benodol at arfer proffesiynol. Yn ôl Johnston (2018), cyflwynodd Schön (1983) ddwy fath o myfyrio. Un ohonynt yw myfyrio yn ystod gweithredu, mae hyn yn ei olygu bod ymarferydd yn meddwl yn ystod digwyddiad sydd yn caniatáu addasiadau amser real (Johnston, 2018). Er enghraifft, Athrawes yn sylwi bod plentyn yn ymddieithrio ac yn newid y gweithgaredd i siwtio. Yr ail math o myfyrio cyflwynwyd gan Schön (1983) roedd myfyrio ar gweithredu. Golyga hyn bod ymarferwyr yn meddwl ar ôl digwyddiad i ddigwydd, mae hyn yn cynnwys dadansoddi beth digwyddodd, pam digwyddodd a  sut i wella am y tro nesaf (Hallet, 2013). Yn debyg i Dewey (1933) roedd Schön (1983) yn bwysleisio sut mae ymarferwyr yn dibynnu ar dactegau, sef gwybodaeth maent yn wybod yn barod ond efallai na fydd yn mynegi hyd nes y byddant yn myfyrio (Hallet, 2013).   

	[image: ][image: ]Model Kolb                  Model Gibbs
	Dadansoddiad o fodelau
Yn ôl Morris (2020), mae model Kolb yn pwysleisio ar ddysgu trwy brofiadau. Maent yn cyflwyno myfyrio fel cylchred barhaus o bedwar cam eang sef ‘concrete experience’, ‘reflective obsevation’, ‘abstract conceptualisation’ ac ‘active experimentation’. Yn wahanol i fodel Kolb, mae fodel Gibbs yn darparu dull strwythuredig, cam wrth gam o fyfyrio (Morris, 2020). Credwyd Morris (2020), bod model Kolb yn fanteisiol oherwydd mae’n fwy penagored, felly mae’n fwy addasadwy ar draws datgymalu. Ond ar y llaw arall credwyd Thompson (2021), bod fodel Kolb gyda cyfeirio cyfyngedig at deimladau gan fod fodel Gibbs yn cynnwys cam penodol yn ei fodel am deimladau. Mae Morris (2020) yn ddadlau bod fodel Kolb yn fwy ddelfrydol am archwilio sut mae pobl yn dysgu yn gyffredinol neu adeiladu theori o amgylch eich profiadau. Mae'n eich annog i gyffredinoli dysgu i sefyllfaoedd newydd. Ar y llaw arall mae Thompson (2021), yn ddadlau mai fodel Gibbs sydd yn well gan ei fod yn fwy strwythuredig yn enwedig mewn meysydd ymarferol fel addysg blynyddoedd cynnar, gofal iechyd, a gwaith cymdeithasol lle mae gweithwyr proffesiynol yn myfyrio ar ddigwyddiadau dyddiol. Cytunwyd Thompson (2021) a Morris (2020), bod y ddau model yn hyrwyddo dysgu parhaus. Ond yn wahanol i fodel Kolb, mae fodel Gibbs yn ffocysu fwy ar beth bydd yr ymarferydd yn gwneud yn wahanol y tro nesaf, sydd yn cefnogi datblygiad proffesiynol (Thompson,2021).

	Casgliad
I gloi felly, mae ymarfer myfyriol yn hynod o bwysig wrth weithio yn y sector Blynyddoedd Cynnar oherwydd mae’n galluogi ymarferwyr i ddatblygu yn emosiynol ac yn proffesiynol (Paige-Smith a Craft, 2011). Fel mae Paige-Smith a Craft (2011) yn esbonio mae arfer myfyriol yn helpu ymarferwyr blynyddoedd cynnar i ddod yn fwy meddylgar ac ymatebol, gan ei fod yn creu amgylchedd cyfoethocach, mwy diogel a mwy cefnogol i blant ffynnu ynddo.

Arwyddocâd Ymarfer Proffesiynol Wrth Ymdrin ag Anghenion Amrywiol Plant

Yn ôl Miller et al (2012), ystyr ymarfer proffesiynol yw yr ymddygiadau, cyfrifoldebau, a safonau y disgwylir i weithwyr proffesiynol eu cynnal yn eu maes penodol. Er enghraifft, mae ymarfer proffesiynol yn y sector addysg yn cynnwys cyfuniad o wybodaeth, sgiliau, gwerthoedd, ac ymddygiad moesegol sy'n arwain sut mae ymarferwr yn cefnogi ac yn rhyngweithio â phlant, teuluoedd a chydweithwyr (Miller et al, 2012). Yn ôl Payler a Georgeson (2013), mae bod yn proffesiynol yn cynnwys llawer o elfennau allweddol. Er enghraifft, gwybodaeth a sgiliau. Yn gweithio yn y sector blynyddoedd cynnar, mae angen dealltwriaeth ar ddatblygiad plentyn a sut i gynnwys strategaethau cynhwysol trwy ddefnyddio dulliau priodol i gefnogi anghenion unigol pob plentyn (Payler a Georgeson, 2013). Mae yna hefyd cyfrifoldebau moesegol a chyfreithiol gan broffesiynol i ddilyn (Miller et al, 2012). Er enghraifft, fel proffesiynol mae angen dilyn, rheolau cyfrinachedd, a fframweithiau cyfreithiol er mwyn gweithredu er lles y plentyn. Credwyd Miller et al (2012), bod proffesiynoldeb yn arwyddocaol iawn trwy gynnal agwedd gadarnhaol, bod yn brydlon, gwisgo'n briodol, a dangos dibynadwyedd ac uniondeb (Miller  et al., 2012). Mae hyn yn cynnwys cael y wybodaeth ddiweddaraf am hyfforddiant a datblygiad proffesiynol. 
Yn ôl Lindon (2016), mae gwerthoedd proffesiynol yn siapio sut mae plant yn cael eu cefnogi a pha mor gynhwysol, parchus ac effeithiol yw'r amgylchedd. Un gwerth mae Lindon (2016) yn sôn am yw parch, maent yn sôn am werthfawrogi pob plentyn a rhiant fel unigolyn. Mae hyn yn bwysig oherwydd mae’n adeiladu ymddiried ac yn annog hunan barch mewn plentyn, mae hyn yn gallu cynnwys arfer anwahaniaethol (Johnston et al., 2018). Credwyd Johnston et al. (2018) bod empathi a diriondeb yn gwerth bwysig iawn i fod yn ymarferydd proffesiynol. Maent yn credu trwy ddealltwriaeth a gofalu am emosiynau a phrofiadau eraill, maent yn helpu adeiladu perthynas cryf gyda phlant a’u theuluoedd, yn enwedig rhai sydd yn wynebu heriau personol (Johnston et al., 2018). Enghraifft arall o werthoedd pwysig i fod yn ymarferydd proffesiynol yw cyfrinachedd proffesiynol. Mae hyn yn ei olygu cadw gwybodaeth bersonol a sensitif yn breifat oni bai bod angen ei datgelu er mwyn diogelu (Lindon, 2026). Mae hyn yn annog ac yn diogelu hawliau plant a theuluoedd gan sicrhau ymddiriedaeth yn yr ymarferydd. Felly mae gwerthoedd yn bwysig iawn wrth fod yn ymarferydd proffesiynol, oherwydd mae’n creu safonau gofal a chymorth cyson o ansawdd uchel (Johnston et al., 2018). Mae Johnston et al. (2018) hefyd yn pwysleisio y pwysigrwydd o werthoedd gan ei fod yn siapio hunaniaeth broffesiynol, gan helpu ymarferwyr i gynnal ffiniau ac aros yn llawn cymhelliant.
Yn ôl Brock (2015), mae cyfathrebu yn hynod o bwysig i’r ymarferydd proffesiynol. Mae hyn yn cynnwys deall anghenion y plentyn trwy wrando ar blant a’u harsylwi, gan sylwi ar giwiau geiriol a di-eiriau sy’n dangos sut maent yn teimlo neu beth sydd ei angen arnynt (Brock, 2015). Mae hyn yn bwysig oherwydd mae’n cefnogi ymatebion unigol, yn enwedig ar gyfer plant ag anghenion addysgol arbennig neu rhwystrau iaith (Lindon, 2016). Yn ôl Lindon (2016), mae annog cynhwysiad yn mynd tuag at y pwysigrwydd o gyfathrebu. Mae iaith gynhwysol a chyfathrebu agored yn gallu helpu i greu amgylchedd lle mae pob plentyn yn teimlo ei fod yn cael ei glywed a'i barchu, cefndir neu arddull cyfathrebu (Brock, 2015). Er enghraifft, mae rhaid i ymarferwyr addasu dulliau cyfathrebu i ddiwallu anghenion amrywiol. Yn ôl Brock (2015), mae hyn yn gallu fod trwy ddefnyddio deunydd gweledol neu iaith symlach. Credwyd Lindon (2016), bod perthnasoedd yn hynod o bwysig ar gyfer cyrraedd anghenion plant. Fel dywed gan Bowlby (1979) mae perthnasoedd cadarnhaol ag oedolion allweddol mewn lleoliad yn darparu sylfaen gadarn i blant archwilio a dysgu ohoni. Mae’r perthnasoedd hyn yn gysylltiedig â rheoleiddio emosiynol a hyder plant ac hyd yn oed rhieni a cydweithwyr (Bowlby, 1979). 
Yn ôl Hallet (2014), mae cael dealltwriaeth a gwybodaeth fanwl yn bwysig i fod yn ymarferydd proffesiynol. Er enghraifft, mae cael dealltwriaeth fanwl yn gweithio yn y sector blynyddoedd cynnar yn cefnogi a darparu sylfaen gryf ar gyfer gwneud penderfyniadau gwybodus a moesegol, yn enwedig mewn sefyllfaoedd cymhleth neu sensitif (Hallet, 2014). Mae hyn yn gallu cynnwys ymateb i ymddygiad heriol neu ddelio â gwybodaeth gyfrinachol. Credwyd Hallet (2014), bod cael dealltwriaeth fanwl yn gwella cyfathrebu a cydweithio. Credwyd ddylai ymarferwyr proffesiynol yn y flynyddoedd cynnar fod yn deallus o ddifri am fframweithiau sydd yn galluogi ymarferydd i ddefnyddio iaith a safonau cyffredin wrth weithio gyda gweithwyr proffesiynol eraill a theuluoedd (Hallet, 2014). Mae hyn yn gallu cynnwys y Deddf Plant (2004). Mae dilyn y fframweithiau hyn yn sicrhau gwaith tîm effeithiol a chysondeb gofal. Yn ôl Lindon (2016), fel ymarferydd proffesiynol mae’n hynod o bwysig i gael dealltwriaeth ddwfn am ddiogelu. Er enghraifft mae’n bwysig iawn i wybod sut i adnabod arwyddion o niwed neu gam drin. Credwyd Lindon (2016), dylai ymarferwyr proffesiynol yn gallu nodi arwyddion o esgeulustod, can drin corfforol, rhywiol neu emosiynol. yn ogystal â phryderon llai gweladwy fel enciliad emosiynol neu newid mewn ymddygiad (Lindon, 2016). Heb y dealltwriaeth cywir, gall yr arwyddion hyn gael eu methu neu camddehongli, mae hyn yn gallu rhoi plentyn mewn perygl. Mae’n hollol bwysig i osgoi hyn trwy ddilyn polisïau a gweithdrefnau diogelu (Hallet, 2014). Yn ôl Hallet (2014),  mae angen i weithwyr proffesiynol wybod beth i'w wneud, wrth bwy i ddweud, a sut i gofnodi pryderon yn gywir ac yn brydlon. Gall diffyg dealltwriaeth arwain at ymdrin â datgeliadau yn amhriodol neu oedi wrth gymryd camau, a allai beryglu’r plentyn (Hallet, 2014). 
[bookmark: _Hlk198501244]Yn ôl Fox, Laverty a Choundhury (2020), mae gweithio mewn partneriaeth ac aml-asiantaeth yn hollol bwysig ar gyfer cefnogaeth cyfannol plentyn. Credwyd Miller et al. (2012) nid oes gan yr un gweithiwr proffesiynol unigol yr holl wybodaeth neu adnoddau i ddiwallu pob agwedd ar anghenion plentyn. Ond trwy weithio gyda eraill megis gweithwyr cymdeithasol neu therapydd lleferydd ac iaith, maent yn sicrhau ymagwedd gyflawn, gyd gysylltiedig sy'n cefnogi pob rhan o ddatblygiad a lles y plentyn (Miller et al., 2012). Mae gweithio yn aml-asiantaeth yn gallu arwain tuag at adnabod ac ymyrraeth cynnar, wrth gydweithio maent yn helpu i nodi pryderon fel anawsterau dysgu yn gynnar, cyn i broblemau waethygu. Yn ôl Miller et al (2012), mae hyn yn bwysig oherwydd mae gweithwyr yn gallu rhannu arsylwadau a gwybodaeth er mwyn creu darlun llawnach o sefyllfa’r plentyn a gweithredu’n gyflym. Yn ôl Fox, Laverty a Choundhury (2020), mae weithio yn aml- asiantaeth yn hynod o bwysig i deuluoedd hefyd. Yn aml mae angen cymorth gan wasanaethau lluosog ar deuluoedd. Yn ôl Fox, Laverty a Choundhury (2020), mae dull cyd gysylltiedig yn helpu i atal dryswch, dyblygu neu bylchau mewn cymorth. Mae gweithio mewn partneriaeth â rhieni a gofalwyr yn meithrin ymddiriedaeth ac yn grymuso teuluoedd i fod yn gyfranogwyr gweithredol yng ngofal a datblygiad eu plentyn (Fox, Laverty a Choundhury, 2020). Felly, Mae gweithio mewn partneriaeth ac arfer aml-asiantaeth yn hanfodol ar gyfer darparu gofal ac addysg o ansawdd uchel sy’n canolbwyntio ar y plentyn.
Mae CCUHP yn cynnwys 54 o erthyglau, ond mae yna rhai sydd yn cael eu cydnabod fel egwyddorion cyffredinol sy'n sail i bob un arall. Un ohonyn yw erthygl 2 sef I beidio â gwahaniaethu. Mae gan bob plentyn hawliau cyfartal, beth bynnag yw hil, rhyw, gallu, crefydd neu gefndir (UNICEF, 2019). Mae hyn yn bwysig oherwydd mae’n annog arfer cynhwysol lle mae pob plentyn yn teimlo ei fod yn cael ei werthfawrogi a’i gefnogi gan fod myfyrwyr proffesiynol yn disgwylir iddynt herio gwahaniaethu a hyrwyddo cydraddoldeb (UNICEF, 2019). Mae hyn yn cynnwys addasu amgylchedd ac adnoddau i cwrdd ag anghenion amrywiol, yn enwedig plant sydd yn delio gyda anghenion ychwanegol. Yn ôl UNICEF (2019), mae erthygl 6 yn berthnasol gan ei fod y  dweud bod gan bob plentyn yr hawl i goroesi a datblygu yn gorfforol, yn emosiynol, yn gymdeithasol ac yn ddeallusol. Mae hyn yn cysylltiedig efo theori Maslow (1943), gan ei fod yn ysgogi gweithwyr proffesiynol i gefnogi datblygiad cyfannol trwy brofiadau dysgu wedi'u teilwra, cefnogaeth emosiynol ac ymyrraeth gynnar. Yn olaf mae yna erthygl 12, sef yr hawl i gael eu glywed. Golyga hyn bod gan blant yr hawl i fynegi eu barn a chael eu cymryd o ddifri mewn materion sy'n effeithio arnynt (UNICEF, 2019). Mae hyn yn bwysig oherwydd mae ymarferwyr yn cynnwys plant wrth wneud penderfyniadau am eu dysgu, eu harferion a’u gofal. Felly maent yn annog gwrando gweithredol a pharch at leisiau plant, hyd yn oed o oedran ifanc (UNICEF,2019). 
Felly i gloi, mae arfer proffesiynol da yn sicrhau bod pob plentyn yn cael cyfle cyfartal i ffynnu, datblygu a theimlo ei fod yn cael ei gynnwys. Mae hefyd yn meithrin ymddiriedaeth gyda theuluoedd ac yn creu amgylcheddau diogel, cefnogol lle gall plant ffynnu. Wrth dadansoddi gwaith Brock (2015) a Lindon (2016) rydym yn deall nid arfau yn unig yw cyfathrebu a pherthnasoedd, maent yn sylfaen i arfer proffesiynol effeithiol, cynhwysol ac ymatebol. 
Hefyd, wrth dadansoddi gwaith Hallet (2014) rydym yn dysgu Mae gwybodaeth a dealltwriaeth fanwl yn sail i arfer cyfrifol, ymatebol sy'n cydymffurfio â'r gyfraith. Hebddo, gall ymarferwyr ei chael yn anodd diwallu anghenion cymhleth plant neu ymateb yn effeithiol i bryderon diogelu. 

